Zhantas/Cleaned-Uzbek_Wikipedia huggingface dataset:
Laal posho masjidi

left|thumb|Maqbara
thumb|Ichki qismi
Laal posho masjidi (shuningdek, Lael posho yoki Lala ogʻa deb ham qoʻllaniladi – Turkiyaning Mersin viloyati, Mut tumanida joylashgan oʻrta asrlarga oid masjid.

 Tarixi 
Laal posho Onadoʻlidagi Karamanoğulları bekligining yuqori martabali amaldori edi. Yoshligida Alâeddin Ali Beyning xizmatchisi boʻlgan. Alâeddin Ali Bey uni oʻqitib, Karamanoğulları bekligining turli shaharlariga, jumladan, Nigʻde va Mut hududlariga hokim etib tayinlagan. Laal posho masjidi taxminan 1444-yilda karamanlik Ibrohim Beyning buyrugʻi bilan Laal Posho tomonidan qurdirilgan. 1471-yildan keyin Karaman davlatining barcha hududlari Usmoniylar qoʻmondoni Gedik Ahmed posho tomonidan bosib olingan. Urush paytida Karamoniylar tomonidan qurilgan koʻplab binolar vayron qilingan, ammo Laal posho masjidi saqlanib qolgan. Masjid bitiklaridan maʼlum boʻlishicha, oʻtgan davrda binoda ikki marta katta hajmdagi taʼmirlash ishlari olib borilgan. Butunlay vayronaga aylangan masjid minorasi bundan 50 yil avval qayta tiklangan.

 Meʼmorchiligi 
Masjid shahar markazida, qadimiy qasr va karvonsaroy orasida joylashgan. Ushbu ikkala inshoot ham masjid bilan tengdosh binolar hisoblanadi. Masjidning rejasi kvadrat shaklda boʻlib, bu narsa keyinchalik Usmoniylar meʼmorchiligining mashhur uslubiga aylangan. Masjidning ustki qismi yirik gumbaz bilan qoplangan boʻlib, tekis yuzali toshlardan qurilgan. Masjid hovlisida ikkita kichik konussimon maqbara joylashgan, ulardan biri asl maqbara masjid qurilgan vaqtda bunyod etilgan, ikkinchisi esa Usmoniylar tomonidan keyinchalik qurilgan. XVII asr turk sayyohi Avliyo Chalabiyning yozishicha, birinchi maqbarada Laal poshoning qabr joylashganMut governor’s page .

 

Turkum:Turkiyadagi sunniylik masjidlari
Turkum:Turkiyadagi masjidlar
Turkum:Karamanoğulları bekligi
Turkum:Turkiyadagi gumbazli masjidlar
Yekaterina Geynish

Yekaterina Pavlovna Geynish (2006-yil 18-martda tugʻilgan) – rossiyalik konkida uchuvchi, hozirda Oʻzbekiston terma jamoasi aʼzosi. Hamkori Dmitriy Chigiryov bilan birga 2025-yilgi Qishki Osiyo oʻyinlari chempioni, 2024-yilgi Skate Canada International musobaqasi kumush medali va 2024-yilgi John Nicks xalqaro musobaqasining juftliklar turniri bronza medali sovrindori boʻlgan.

 Biografiyasi 
Geynish 2006-yil 18-martda Moskvada tugʻilgan. Bolaligida musiqa maktabida oʻqigan.

Geynish figurali uchish bilan 2010-yilda shugʻullana boshlagan. Yakkalik konkida uchuvchi sifatida Moskvadagi „Megasport“ saroyida mashq qilgan. Geynish 2019-yilda juft konkida uchishga oʻtishga qaror qildi. Shundan soʻng Nina Mozer va Vladislav Jovnirskiy qoʻl ostida mashq qilish uchun Moskvadagi „Vorobyovy Gori“ konkida uchish maktabida mashq qilishni boshladi. Uning birinchi sherigi Andrey Sachkov boʻlib, 2021-yilgacha Geynish bilan birgalikda konkida uchgan. Bu juftlik 2019-yilgi IceLab musobaqasida bronza medalini qoʻlga kiritdi.

Ilya Mironov bilan birga 2021-yilgi Budapesht kubogi oʻsmirlar oʻrtasidagi musobaqasida oltin medalni qoʻlga kiritdi. 2022-yilgi Rossiya chempionatida oʻn birinchi va 2022-yilgi Rossiya oʻsmirlar chempionatida beshinchi oʻrinni egalladi. Ularning hamkorligi 2021-22-yilgi figurali uchish mavsumidan keyin tugatildi.

2021-22 yilgi figurali uchish mavsumi yakunlanganidan keyin Geynish Dmitriy Chigiryov bilan birga ishtirok eta boshladi. Geynish va Chigiryov 2022-yilgi kattalar oʻrtasidagi Rossiya kubogi Gran-prisining ikkinchi va beshinchi bosqichlarida qatnashishdi, ikkala musobaqada ham beshinchi oʻrinni egallashdi.

2024-yilning may oyida bu juftlik Oʻzbekiston nomidan qatnashishni rejalashtirgani maʼlum boʻldi va bu rejalari muvaffaqiyatli boʻldi.

Geynish va Chigiryov 2024-yilgi John Nicks xalqaro juftlik musobaqasida bronza medalini qoʻlga kiritdi. 2024–25-yilgi Gran-pri musobaqalarida qatnashish uchun tanlangan bu juftlik 2024-yilgi Skate Canada International musobaqasida qatnashib, qisqa dasturida toʻrtinchi oʻrinni, konkida erkin uchish dasturida ikkinchi oʻrinni qoʻlga kiritdi. Bu natija bilan Geynish va Chigiryov kattalar oʻrtasidagi Gran-pri medalini qoʻlga kiritgan Oʻzbekiston sharafini himoya qilgan birinchi juftlik boʻldi. Bir hafta oʻtgach, juftlik 2024-yilgi Grand-Prix de France musobaqasida qatnashdi. Qisqa dasturda beshinchi va konkida erkin uchish dasturida yettinchi oʻrinni egallab, umumiy hisobda oltinchi oʻringa tushib ketdi.

 Dasturlar 

MavsumQisqa dasturErkin dasturEslatma2022–23 Gaucho The Windmills of Your Mind2024–25 The Deal Between Tsubaki and Lingba Teatro

 Dmitriy Chigiryov bilan juftlik 

 Ilya Mironov bilan juftlik 

 Andrey Sachkov bilan juftlik 

 Shaxsiy natijalari 

 2024—25-yillardagi natijalari 

 

Turkum:Yashayotgan insonlar
Turkum:Oʻzbekiston qishki sport sportchilar
Goʻrgon jome masjidi

Goʻrgon jome masjidi — Eronning Guliston ustoni Gorgan shahridagi monumentlardan biri. Masjid Nalbandan bozori yonida joylashgan. Saljuqiylar sulolasi davrida qurilgan. Sharsimon minorasida Kufiy yozuvlari mavjud.

 Galerayasi 

 

Turkum:Eron milliy asarlari
Turkum:Erondagi masjidlar
Turkum:Erondagi shia masjidlari
Turkum:Saljuqiylar masjidlari
Umm al-Tuyour (Latakiya muhofazasi)

Umm al-Tuyour Suriya shimoli-gʻarbidagi shaharcha. Maʼmuriy jihatdan Latakiya muhofazasi tarkibiga kiradi. Latakiya shimolidagi Oʻrta yer dengizi sohilida joylashgan. Janubda ash-Shamiya va Burj Islom, shimolda Ras al-Basit va al-Badrusiya bilan chegaradosh. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Umm al-Tuyour aholisi kishini tashkil qilganGeneral Census of Population and Housing 2004 . Syria Central Bureau of Statistics (CBS). Latakia Governorate. . Aholisi tarkibida turkmanlar ustuvorSyriaʼs Turkmen Join the Fight. Al Akhbar. 2012-08-28..

 

Turkum:Latakiya okrugi aholi punktlari
Turkum:Suriyadagi Oʻrta yer dengizi boʻyi aholi punktlari
Turkum:Latakiya muhofazasidagi turkman aholi punktlari
Muzayraa

Muzayraa (Mzeraʼa yoki Mazirah) Suriya shimoli-gʻarbidagi shaharcha. Maʼmuriy jihatdan Latakiya muhofazasi tarkibiga kiradi. Latakiya sharqida joylashgan. Gʻarbda Difa va Hanadi, shimoli-gʻarbda al-Jandiriya, shimolda al-Haffa va Ayn al-Tineh, shimoli-sharqda Slinfa, sharqda Shatha, janubda esa Qardaha bilan chegaradosh. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Muzayraa aholisi kishini tashkil qilgan. Shaharcha Muzayraa nohiyasining maʼmuriy markazi va toʻrtinchi yirik aholi punkti hisoblanadi. 2004-yilda ushbu nohiya tarkibidagi jami 27 ta aholi punktida kishi istiqomat qilganGeneral Census of Population and Housing 2004. Syria Central Bureau of Statistics (CBS). Latakia Governorate. . Aholisi asosan xristianlardan iboratBalanche, 2006, p. 44..

2024-yil 14-dekabrda Suriya Arab armiyasining sobiq aʼzolari Suriya oʻtish davri hukumatiga aloqador boʻlgan Shom korpusi aʼzolariga Muzayraa hududida hujum uyushtirgan. Ushbu hodisa Asad rejimi qulaganidan keyingi birinchi shu turdagi toʻqnashuv hisoblanadi.

 

 

 

Turkum:Suriyadagi shaharlar
Turkum:Al-Haffa okrugi aholi punktlari
Turkum:Suriyadagi xristian jamoalari
Gugan jome masjidi

Gugan jome masjidi — Eronning Azarshahr shahristoni Gugan shahrida joylashgan masjid. Qojarlar sulolasiga davriga tegishli.

 

Turkum:Eron milliy asarlari
Turkum:Erondagi shia masjidlari
Turkum:Qojarlar masjidlari
Ta’uma

Taʼuma Suriya shimoli-gʻarbidagi qishloq. Maʼmuriy jihatdan Latakiya muhofazasining al-Haffa okrugi tarkibiga kiradi. Latakiyaning shimoli-sharqiy qismida joylashgan. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Taʼuma aholisi kishini tashkil qilganGeneral Census of Population and Housing 2004. Syria Central Bureau of Statistics (CBS). Latakia Governorate. .

 

Turkum:Suriya qishloqlari
Turkum:Al-Haffa okrugi aholi punktlari
Zanqufa

Zanqufa (shuningdek Zanqoufe) Suriya shimoli-gʻarbidagi qishloq. Maʼmuriy jihatdan al-Haffa okrugi tarkibiga kiradi. Latakiyaning shimoli-sharqida, al-Haffa shahrining janubiy qismida joylashgan. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Zanqufa aholisi kishini tashkil qilganGeneral Census of Population and Housing 2004. Syria Central Bureau of Statistics (CBS). Latakia Governorate. . Aholisi, asosan, sunniylardan iborat.

1919—1920-yillardagi Fransiya hukmronligiga qarshi qoʻzgʻolon davrida isyonchilar yetakchisi Izziddin al-Qassam Zanqufa qishlogʻidan partizanlik harakatlari va tayyorgarlik mashgʻulotlari oʻtkazish uchun baza sifatida foydalanganSchleifer, 1993, p. 169..

 

 
 
 

Turkum:Al-Haffa okrugi aholi punktlari
Ayn Shiqaq

Ayn ash-Shiqaq (shuningdek Ain al-Shiqaq) Suriya shimoli-gʻarbidagi shaharcha. Maʼmuriy jihatdan Latakiya muhofazasining Jableh okrugi tarkibiga kiradi. Latakiya janubida joylashgan. Janubi-sharqda Zama, janubda al-Qassabin, janubi-gʻarbda Siyano, gʻarbda Jableh, shimoli-sharqda Qardaha, sharqda esa al-Budi va Harf al-Musaytira bilan chegaradosh. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Ayn ash-Shiqaq aholisi kishini tashkil qilgan. Shaharcha Ayn ash-Shiqaq nohiyasining maʼmuriy markazi hisoblanadi. 2004-yilda ushbu nohiya tarkibidagi jami 15 ta aholi punktida kishi istiqomat qilganGeneral Census of Population and Housing 2004. Syria Central Bureau of Statistics (CBS). Latakia Governorate. . Aholisi, asosan, alaviylardan iborat. Suriyalik shoir Nadim Muhammad (1907—1994) Ayn ash-Shiqaqda tugʻilganKedar, 2006, p. 32..

 

 

 

Turkum:Jableh tumani aholi punktlari
Turkum:Suriya shaharlari
Turkum:Suriyadagi alaviylar jamoalari
Hamadon jome masjidi

Hamadoni jome masjidi — Eronning Hamadon ustoni Hamadon shahrida joylashgan masjid. Qojarlar sulolasi davrida qurilgan.
 

Turkum:Eron milliy asarlari
Turkum:Qojarlar masjidlari
Turkum:Erondagi shia masjidlari
Boyazid II masjidi

Boyazid II masjidi  – Turkiyaning Amasya tumanidagi XV asrga oid tarixiy masjidTurkey, Verity Campbell, page 471, 2007. 1486-yilda Usmoniylar sultoni Boyazid II buyrugʻiga asosan bunyod etilgan shahardagi eng katta külliye (majmua).

 Bino 
Masjid namozxonasining usti ikkita, ayvon esa beshta gumbaz bilan qoplangan, ikkita minoraga ega, ularining har biri balkonli qilib qurilgan. Masjid madrasa (islom maktabi), favvora, Imaret (xayriya oshxonasi) va kutubxonadan iborat kattaroq majmua (külliye) tarkibiga kiradiTurkey, Verity Campbell, page 471, 2007.

 

Turkum:Turkiyadagi masjidlar
Turkum:Turkiyadagi gumbazli masjidlar
Turkum:Koordinatalar Vikimaʼlumotlarda
Turkum:Turkiyadagi minorali masjidlar
Turkum:Turkiyadagi masjidlar haqidagi chala maqolalar
Çapanoğlu masjidi

Çapanoğlu masjidi  – Turkiyaning Yozgat shahridagi masjid.

Yevropa meʼmoriy uslublari taʼsirida bunyod etilgan masjid ikki qismdan iborat boʻlib, Çapanoğlular oilasi aʼzolari tomonidan qurilgan. Birinchi qismi 1779-yilda Çapanoğlu Mustafo Ahmad posho, ikkinchi qismi esa 1794/1795-yilda uning ukasi Sulaymon tomonidan qurdirilgan.

 

 
 Çapanoğlu masjidi

Turkum:Turkiyadagi gumbazli masjidlar
Turkum:Turkiyadagi masjidlar
Turkum:Turkiyadagi minorali masjidlar
Turkum:Turkiyadagi masjidlar haqidagi chala maqolalar
Pertev posho masjidi

Pertev Mehmet posho masjidi , shuningdek, Yeni Cuma masjidi  – Turkiyaning Kocaeli viloyati, Izmit shahrida joylashgan masjid.

 Tarixi 
Masjid saroy meʼmori Xoʻja Sinon tomonidan loyihalashtirilgan va XVI asrda Usmoniylar meʼmorchiligi asosida qurilgan. Bino sulton Sulaymon I va Salim II davrida Usmoniylar vaziri Pertev Mehmed posho uchun bunyod etilgan. Qurilish ishlari 1579-yilda yakuniga yetgan.

Masjid madrasa, hammom, karvonsaroy, favvora va boshlangʻich maktabni oʻz ichiga olgan kattaroq külliye (majmua)ning bir qismi hisoblanadi. Gumbazi 1 ta, 24 ta derazadan iborat. Masjid minorasi 1999-yilgi Izmitda sodir boʻlgan zilzila oqibatida vayron boʻlgan.

 Yana qarang 

 Turkiyada islom
 Turkiyadagi masjidlar roʻyxati

 

 

 Pertev Mehmed posho Külliyesi , Archnet

Turkum:Turkiyadagi masjidlar
Turkum:Turkiyadagi gumbazli masjidlar
Turkum:16-asrda Turkiyada qurilgan masjidlar
Turkum:Koordinatalar Vikimaʼlumotlarda
Turkum:Turkiyadagi minorali masjidlar
Turkum:Turkiyadagi masjidlar haqidagi chala maqolalar
Voqid ibn Abdulloh

Voqid ibn Abdulloh Muhammad davrida Naxla bosqinida qatnashgan Muhammadning hamrohi edi. U Islom nomidan birovni oʻldirgan birinchi odam edi. Naxla bosqinida Qurayshlar yegulik tayyorlash bilan band boʻlganlarida, musulmonlar hujumga oʻtishdiSir William Muir, The Life of Mahomet and History of Islam, to the Era of the Hegira …, Volume 3, p. 72, Oxford University, Smith, Elder, 1861. Boʻlib oʻtgan qisqa jangda Voqid ibn Abdulloh Quraysh karvoni boshligʻi Amr ibn Hadramiyni unga oʻq otib oʻldirdi. Musulmonlar ikki Quraysh qabilasi vakilini asirga oldilar. Navfal ibn Abdulloh qochishga muvaffaq boʻldi. Musulmonlar Usmon ibn Abdulloh va Hakam ibn Kaysonni asir qilib oldilar. Abdulloh ibn Jahsh oʻljalar va ikki mahbus bilan Madinaga qaytdi. Musulmonlar oʻljaning beshdan bir qismini Muhammadga berishni rejalashtirdilarMuhammad Saed Abdul-Rahman, Tafsir Ibn Kathir Juz' 2 (Part 2): Al-Baqarah 142 to Al-Baqarah 252 2nd Edition, p. 139, MSA Publication Limited, 2009, . (online).

 Yana qarang 

 Muhammadning yurishlari roʻyxati
 

Turkum:Tug'ilgan yili noma'lum bo'lgan kishilar
Turkum:Vafot sanasi nomaʼlum boʻlgan kishilar
Turkum:Sahobalar
Yahyo ibn Muhammad as-Sirojiy

Yahyo ibn Muhammad as-Sirojiy (vafoti 1296) – 1261–1262-yillarda Yamanda Zaydiylar davlatining imom-xatibi.

Bu vaqtda Yamanning koʻp qismi sunniy musulmon boʻlgan va pasttekislikda joylashgan Rasuliylar sulolasi nazorati ostida edi. Togʻning shimoliy qismlaridagi Zaydiy sulolasi vakillari oʻz pozitsiyalarini saqlab qolishga harakat qilishdi. Ulardan biri oʻn ikkinchi imom Hasan ibn Alining 16-avlodi Yahyo ibn Muhammad as-Sirojiy edi (vaf. 669)A. B.D. R. Eagle, 'Al-Hadi Yahya b. al-Husayn b. al-Qasim', New Arabian Studies 2. Exeter 1994, p. 117; http://www.almajalis.org/forums/viewtopic.php?f=25&t=2632 (in Arabic). The line of descent is al-Hasan bin Ali – Zaid – al-Hasan – al-Qasim – Abd ar-Rahman – Jaʼfar – Muhammad – Ali – al-Husayn – Muhammad – Abdallah – al-Hasan – Abdallah – Muhammad – Ahmad – Muhammad – Yahya bin Muhammad as-Siraji.. Yahyo 1261-yilda daʼvat (imomlikka daʼvat) qildi. Hadur va uning atrofidagi tumanlar aholisining aksariyati uni tan oldi. Biroq, Rasuliylar hushyor turib qolishdi va qoʻrqinchli amir Alamiddin Sinjar ash-Shaʼbiyni kuch bilan „uning ustiga mushukdek otilgan“ holda joʻnatishdi. Zaydiylar bosqinga dosh berolmadilar va Yahyoning izdoshlari uzoq joylarga tarqalib ketishdi. Keyin Alamiddin Sanoga qaytib keldi. Imom Yahyo Banu Fahim diyoriga sayohat qildi, ammo mahalliy aholi uni hibsga olib, Alamiddinga topshirdilar. Amir 1262-yil oktabrda uning koʻzini koʻr qilib qoʻydiEl-Khazreji, The Pearl-Strings; A History of the Resuli Dynasty, Vol. I. Leiden 1906.. Uning imomlik hukmronligi baʼzan 1271-yilgacha sanaladi, ammo keyingi yillarda uning faoliyati haqida hech qanday maʼlumot yoʻqAyman Fu’ad Sayyid, Masadir taʼrikh al-Yaman fial 'asr al-islami. al Qahira 1974, p. 407.. Uning vafoti 1296-yilda qayd etilganA. B.D. R. Eagle, 1994, p. 117.
 

Turkum:Tug'ilgan yili noma'lum bo'lgan kishilar
Turkum:1296-yilda vafot etganlar
Turkum:Zaydiy imomlar
Könül Xasıyeva

Könül Xasıyeva (17-mart 1968-yil, Shaki) — Ozarbayjon mugʻom ijrochisi, xonanda, Ozarbayjon xalq artisti.
 Hayoti 
Könül Xasıyeva 1968-yilning 17-martida Shaki shahrida tugʻilgan. 1975-yilda boshlangʻich maktabga qabul qilingan. 1981-yilda Ozarbayjon Sovet Sotsialistik Respublikasining oʻsha vaqtdagi rahbari Haydar Aliyev tashabbusi bilan tashkillashtirilgan „Gənclərin ümumrespublika baxış“ („Yoshlar umumrespublika koʻrigi“) musobaqasi gʻolibi boʻldi. 1981—1991-yillarda Ozarbayjon davlat konservatoriyasida Arif Babayevdan tahsil olgan.
 Faoliyati 
Könül Xasıyeva turli madaniy hamda davlat tadbirlari bilan Turkiya, Germaniya, Fransiya, Shveysariya, Italiya, Eron, Rossiya kabi davlatlarda, shuningdek Ozarbayjonning turli hududlarida chiqishlar qilgan hamda konsertlar bergan.
 Mukofotlari 
 „Azərbaycan Bayrağı“ oliy diplomi;
 „Ustad Sənətkar“ media mukofoti;
 „Qızıl Qələm“ media mukofoti;
 „Ozarbayjon Respublikasida xizmat koʻrsatgan artist“ unvoni;Azərbaycan Respublikası prezidentinin 24.12.2002-ci il tarixli, 826 nömrəli fərmanı
 Ozarbayjon xalq artisti unvoni – 2014;
 Ozarbayjon Respublikasi Prezidentining shaxsiy stipendiyasi stipendiati.

Turkum:Ozarbayjon xalq artistlari
Uqba bin al-Horis

Uqba ibn al-Horis — paygʻambar Muhammadning sahobasi, lekin mushrik boʻlganida unga dushman boʻlgan. Musulmon olimi Safiur Rahmon Muborakpuriyning soʻzlariga koʻra, qurayshliklar Uqba ibn al-Horis mushrik boʻlganida ar-Rojiy gʻazotida Xubayb ibn Adiyni xochga osishni buyuradiMubarakpuri, The sealed nectar: biography of the Noble Prophet, p. 351..

Xubayb ibn Adiyning Uqba ibn al-Horis tomonidan oʻldirilgani „Sahih al-Buxoriy“da quyidagicha zikr qilingan:

Xubaybni oʻldirgan kishi Abu Sarua (yaʼni Uqba bin Horis) edi. Sahih al-Buxoriy 5:59:413.

 

Turkum:Oʻlgan yili nomaʼlum boʻlgan kishilar
Turkum:Tugʻilgan yili nomaʼlum boʻlgan kishilar
Turkum:Sahobalar
Shamsiddin al-Voiziy

Buyuk Oyatulloh Shamsiddin al-Voiziy (شمس الدين الواعظي) (1936-yilda tugʻilgan) iroqlik isna ashariya shialarining marjasiList of Maraji in Arabic Official Website.

Iroqning Najaf shahridagi seminariyalarda Oyatulloh Abul-Qossim Xoiiy va Muhsin al-Hakim qoʻl ostida tahsil olganBiography in Arabic .

 

Turkum:Yashayotgan insonlar
Turkum:1936-yilda tugʻilganlar
Al-Hodiy Muhammad

Al-Hodiy Muhammad (arabcha:الهادي محمد) (1844-yil 10-yanvarda vafot etgan) – Yaman imomi. 1840–1844-yillarda shu lavozimda boʻlgan. U Islom paygʻambari Muhammadning avlodlari boʻlgan va Yamanning Zaydiy imomatida 1597-yildan 1962-yilgacha hukmronlik qilgan Qosimiylar sulolasining aʼzosi edii. Muhammad ibn Ahmad Imom al-Mutavakkil Ahmadning oʻgʻli edi (vafoti 1816).

U jiyani al-Mansur Ali II saroyida katta lavozimni egallagan. Ikkinchisi an-Nosir Abdulloh tomonidan taxtdan agʻdarilganida, Muhammad u bilan birga qamoqqa tashlangan. 1840-yilda an-Nosir Muhammad oʻldirilgandan soʻng, u ozod qilindi va al-Hodiy Muhammad ismini olib, imomlikka koʻtarildi. Xuddi shu yili 1833-yildan beri pasttekisliklarda (Tihamada) boʻlgan Misr qoʻshinlari Yamandan chiqib ketishdi. Buning oʻrniga Abu Arish viloyatining boshligʻi Sharif Husayn ibn Ali ibn Haydar (vaf. 1851) Tihamada hokimiyatni qoʻlga oldi va Asirning boshligʻi Aid bilan ittifoq tuzdi. Pasttekislikdagi tartibsiz sharoitlar Mocha kabi qirgʻoqboʻyi shaharlarining iqtisodiyotini buzdi va koʻplab shahar aholisi Britaniya Adaniga koʻchib oʻtdi. Al-Hodiy Muhammad 1841-yilda Mocha va Taizzni tiklashga muvaffaq boʻldiR. B. Serjeant & R. Lewcock, Sanʼaʼ; An Arabian Islamic City. London 1983, p. 89. U bir necha bor Adandagi Britaniya hukumatidan Zaydiylar davlatiga tegishli boʻlgan yerlarni qaytarib olishda yordam soʻragan. Inglizlar buni rad etishdi va 1843-yilda Porte Husayn poshoni uning hukmronligi ostidagi hududlarga rasmiy ravishda tayinladi. Aslida Husayn oʻz xohishiga koʻra hukmronlik qilgan. Al-Hodiy Muhammad bunga qarshi harakat qilish uchun resurslarga ega emas edi va 1844-yilda vafot etdi. Uning oʻrniga jiyani al-Mansur Ali II taxtga oʻtirdiR. L. Playfair, A History of Arabia Felix or Yemen. Bombay 1859, p. 146-50..
 

Turkum:1844-yilda vafot etganlar
Turkum:Tug'ilgan yili noma'lum bo'lgan kishilar
Turkum:Zaydiy imomlar
Ummu Ubays

Ummu Ubays yoki Ummu Umays Arabistonlik ayol boʻlib, islomni erta qabul qilgan va paygʻambar Muhammadning shogirdlaridan (sahobalaridan) biri boʻlgan.

 Hayoti 
Makkada qul boʻlib, islomni qabul qilgan. 614-yildan keyin uni eʼtiqodidan voz kechishga majburlash uchun qiynoqqa solinganMuhammad ibn Saad. Kitab al-Tabaqat al-Kabir volume 8. Translated by Bewley, A. (1995). The Women of Madina, p. 180. London: Ta-Ha Publishers.. Abu Bakr uni sotib olib, ozod qildi. Aynan shu qullarning sotib olinishiga javoban Abu Bakrning otasi eʼtiroz bildirdi: „Koʻryapmanki, siz zaif qullarni ozod qilyapsiz. Nega sizni himoya qila oladigan kuchli odamlarni ozod qilmaysiz?“ Abu Bakr: „Men faqat Alloh rizoligi uchun harakat qilayapman“ deb javob berdiMuhammad ibn Ishaq. Sirat Rasul Allah. Translated by Guillaume, A. (1955). The Life of Muhammad, p. 144. Oxford: Oxford University Press..

Ummu Ubaysning Horisa binti al-Muammil ismli singlisi boʻlgan.

Baʼzida Ummu Ubays Nahdiyaning qizi ekanligi aytiladi. Bu, ehtimol, Ibn Saʼdning noaniq taʼbiri bilan bogʻliqIbn Saad/Bewley p. 180..Biroq, Ibn Ishoq Ummu Ubays va Al-Nahdiyaning qizi Abu Bakr tomonidan sotib olingan va ozod qilingan ikkita boshqa-boshqa odam ekanligini aniq koʻrsatilganIbn Ishaq/Guillaume p. 144..

 

Turkum:Arab boʻlmagan sahobalar
Turkum:Ayol sahobalar
Usmon ibn Maz’un

Usmon ibn Mazʼun — (عثمان بن مظعون) paygʻambarMuhammadning sahobalaridan biri.

 Hayoti 
Usmon oʻzi kabi islomni eng birinchilardan boʻlib qabul qilgan Xavla binti Hakimga uylangan. Ibn Ishoqning soʻzlariga koʻra, Usmon Makkadagi tazyiqlardan qochish uchun dastlabki musulmonlarning bir qismi qilgan birinchi hijratda bir guruh musulmonlarni Habashistonga olib borgan. shuningdek u Umayya ibn Xalafning amakivachchasi hisoblanadi.

Rivoyat qilinishicha, Usmon ibn Maz’un dinga boʻlgan ixlosi tufayli oʻzini namozga bagʻishlab, xotinidan nazr olishga qaror qilgan. Natijada rafiqasi bu haqda paygʻambar Muhammadga arz qiladi, paygʻambar oʻz navbatida uning ham oilaviy hayoti borligini, islomda rohiblikdan qaytarilganligini va Usmon ham oʻz oilasiga masʼulligini muloyimlik bilan tushuntirdi.

Usmon hijratning 3-yilida (milodiy 624/625) vafot etgan va Madinadagi al-Baqi' qabristoniga dafn etilgan birinchi sahoba yoki birinchi muhojir sifatida baxolanadi.

 

Turkum:624-yilda tugʻilganlar
Turkum:Sahobalar
Zaz

Isabelle Geffroy – Zaz taxallusi ostida ijod qiluvchi fransuz qoʻshiqchisi. Uning ijodi shanson, estrada, folk, jaz va akustik musiqa janrlarini oʻz ichiga oladi. Uning hozirda beshta studiyaviy albomi – Zaz, Recto verso, Paris, Effet miroir, Isa va ikkita jonli chiqishlari yozilgan albomi – Sans tsu tsou va Sur la route bor. 2023-yil fevraliga koʻra, Zazning butun dunyo boʻylab 5 million albomi sotilgan, shundan 2 millioni Fransiya tashqarisida sotilgan. 

 Diskografiya 

 Studiyaviy albomlar 
 Zaz (2010)
 Recto Verso (2013)
 Paris (2014)
 Effet miroir (2018)
 Isa (2021)

 Konsert albomlari 
 Sans tsu tsou (2011)
 Sur la route (2015)

 Singllar 
 Je veux (2010)
 Le long de la route (2010)
 La fée (2011)
 Éblouie par la nuit (2011)
 On ira (2013)
 Comme Ci, Comme Ça (2013) – Promo & iTunes
 Si (2013) – Promo
 Gamine (2014)
 Si jamais j’oublie (2015)
 Qué Vendrá (2018)
 Demain c’est toi (2018)
 On s’en remet jamais (2019)
 On s’en remet jamais (Yidam Remix) (2019)

 Boshqa sanʼatkorlar bilan hamkorligi 
 Le chemin de pierre (version pop) (2014) – Nolwenn Leroy va Thomas Dutronc bilan
 Le jardin des larmes (2021) – Till Lindemann bilan
 Animaux fragiles (2022) – Ycare bilan

 

 Tashqi 

 
 Zaz imusic.am saytida
 Zazning 2011-yildagi Istanbul konserti 

Turkum:Fransiyalik ayol qoʻshiqchilar
Abdurasul Abdullayev

Abdurasul Moʻminovich Abdullayev (1958-yil 28-avgustda Toshkent shahrida tugʻilgan) – oʻzbekistonlik teleboshlovchi, „Zakovat“ teleoʻyini asoschisi, Zakovat intellektual klubi prezidenti. Oʻzbekistonda xizmat koʻrsatgan yoshlar murabbiysi, „Mehnat shuhrati“ ordeni sohibi.

 Hayoti 
Abdurasul Abdullayev 1958-yil 28-avgustda Toshkent shahridagi Kirov tumani tugʻilgan. Oilada yettita farzandning beshinchisi boʻlgan. Otasi veterinar, onasi uy bekasi boʻlgan. Abdurasul Abdullayev 1965—1975-yillarda tumandagi 274-sonli maktabda oʻqidi. Keyinchalik 1976—1981-yillarda Oʻzbekiston davlat sanʼat va madaniyat institutining teatr va kino aktyorligi yoʻnalishida tahsil olgan. Institutni tamomlagach 1984—2020-yillarda Oʻzbekiston milliy teleradiokompaniyasida muharrir, bosh muharrir, studiya rahbari sifatida mehnat faoliyatini olib bordi.

2001-yilda Abdurasul Abdullayev tomonidan Zakovat intellektual teleoʻyini va klubi tashkil etildi. Teleoʻyin ilk bor Rossiyada „Nima? Qayerda? Qachon?“ (1975) nomi bilan tashkil etilgan. Oʻzbekistonda tashkil etilayotgan yangi teleloyihaga dastlab „Zakovat“ deb nom berishda bir qancha muammolar boʻlgan. Koʻrsatuv Yoshlar va „Oʻzbekiston“ telekanallarida, keyinchalik esa Milliy TVda namoyish qilingan.

Abdurasul Abdullayevga 2021-yil 31-avgustda Turon Fanlar Akademiyasining akademigi ilmiy unvoni berildi.

 Mukofot va unvonlari 
 Oʻzbekistonda xizmat koʻrsatgan yoshlar murabbiysi – 2021-yil 12-oktyabr.
 Mehnat shuhrati ordeni – 2009-yil.
 Turon Fanlar Akademiyasining akademigi – 2021-yil 31-avgust.

 Yana qarang 
 Zakovat intellektual klubi
 Zakovat

 
 
 
 
 

 

Turkum:Toshkentda tugʻilganlar
Turkum:Oʻzbekistonlik teleboshlovchilar
Bosniya va Gersegovina 2024-yilgi Yozgi Olimpiada oʻyinlarida

Bosniya va Gersegovina 2024-yilgi Yozgi Olimpiada oʻyinlarida 5 nafar sportchilar bilan 3 sport turi boʻyicha ishtirok etdi.

 Sportchilar 
Quyida Olimpiada oʻyinlariga yoʻllanma qoʻlga kiritgan sportchilar soni boʻyicha maʼlumot keltirilgan.
Sport turiErkaklarAyollarJami sportchiDzyudo022Suzish112Yengil atletika101Jami235

 

 
 Bosniya va Gersegovina XOQ rasmiy sayti

Turkum:2024-yilgi Yozgi Olimpiada oʻyinlarida mamlakatlar
Turkum:Bosniya va Gersegovina Olimpiada oʻyinlarida
Aramo (Suriya)

Aramo (ʿAramo, , Aramo) Suriyaning shimoli-gʻarbidagi Latakiya muhofazasida joylashgan qishloq. Aramo Oʻrta yer dengizidan atigi 30 km uzoqlikda joylashgan. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Aramo aholisi kishini tashkil qilganGeneral Census of Population and Housing 2004. Syria Central Bureau of Statistics (CBS). Latakia Governorate. .

 Tarixi 
Qishloq Ugarit qirolligi tarkibida boʻlib, taxminan miloddan avvalgi 1300-yillar atrofida shahar arxivlarida Arime nomi bilan qayd etilgan.

 Armanlar 
Qishloqda armanlar istiqomat qilgani maʼlum. Biroq, 1947-yilda koʻp sonli armanlar Sovet Armanistoniga koʻchib ketishgan. Hozirda qishloqda bir nechta arman oilalari qolgan. Qishloqda 1310-yilda qurilgan Avliyo Stepanos nomli qadimiy arman cherkovi boʻlib, u qishloq markazida joylashgan. Qoyalarga oʻyib qurilgan Surp Asdvadzadzin va Surp Kevork nomli arman apostol cherkovlari kabi ba’zi kichik ibodatxonalar ham mavjud. Alaviy arablar ham ushbu ikki cherkovga tashrif buyurishadi.

Hozirgi vaqtda Aramoda oz sonli arman aholisi mavjud boʻlib, ularning aksariyati arab tilida soʻzlashadi. 2021-yil atrofida Suriya hukumati oʻtkazgan aholini roʻyxatga olish natijalariga koʻra, shaharda jami 255 nafar arman yashashi aniqlangan boʻlib, bu Aramo aholisining yarmini tashkil etgan.

 

Turkum:Suriyadagi arman jamiyatlari
Turkum:Al-Haffa okrugi aholi punktlari
Massalikul Jinaan masjidi

Massalikul Jinaan masjidi  – Senegalning Dakar shahridagi masjid.

 Tarixi 
2000-yillarning boshida masjid hozir joylashgan yerni Prezident Abdoulaye Wade hadya qilgan. Shundan soʻng, qurilish ishlari Consortium des Entreprises du Sénégal tomonidan taxminan 15 yil davomida amalga oshirilgan va nihoyat, masjid 2019-yil 27-sentyabrda ochilgan.

 Tuzilishi 
Masjid 10 000 m 2 lik maydonda joylashgan boʻlib, u Gʻarbiy Afrikadagi eng katta masjid hisoblanadi. Masjidning balandligi 80 metr boʻlgan beshta minorasi, 4 ta yogʻoch gumbazi mavjud. Masjid 10 000 tagacha namozxonni va hovlisida qoʻshimcha 20 000 namozxonni sigʻdira oladi. Qurilishning umumiy qiymati 20 milliard dollarni tashkil etgan.

 Yana qarang 

 Senegalda islom
Valiulla Yakupov

Valiulla Maxmutovich Yakupov (1963-yil 4-sentyabr – 2012-yil 19-iyul) – Tatariston, Rossiyaning taniqli musulmon ulamosi va musulmonlar viloyati bosh muftiysining oʻrinbosari. Valiulla Yakupov, shuningdek, islomning radikal shakli boʻlgan salafizmni qoʻllab-quvvatlovchi radikal islomiy tashkilotlarning kuchli tanqidchisi sifatida tanilganTom Parfitt (19 July 2012) Russian Muslim leader injured in car bomb and deputy shot dead; retrieved 22 July 2012.. „Interfaks“ axborot agentligining xabar berishicha, Yakupov Rossiyadagi birinchi islom adabiyoti nashriyotiga asos solgan.

 Vafoti 

Rossiya Tergov qoʻmitasi eʼlon qilgan bayonotga koʻra, Yakupov oʻzi yashagan Tataristonning Qozon shahridagi Zarya koʻchasida ketayotganida otib oʻldirilganTerrorist attack has shaken Tatarstanʼs religious community Russia and India Report 19 July 2012; retrieved 22 July 2012.. Biroq, uning ayvonida oʻtirgan holda oʻldirilgani haqida ham xabarlar bor. Oradan koʻp vaqt oʻtmay, bosh muftiy Ildus Faizovning mashinasida portlovchi qurilmaning portlashi oqibatida oyoqlaridan yaralangan. Yakupov oʻldirilganidan bir kun oʻtib Rossiya politsiyasi Yakupovning oʻldirilishiga aloqadorlikda gumon qilingan besh kishini qoʻlga olgan.

Rossiya Muftiylar kengashi Yakupovning qatl qilinganligini terror hujum deb eʼlon qilganTerrorist attack has shaken Tatarstanʼs religious community Russia and India Report 19 July 2012; retrieved 22 July 2012.. „Afsuski, diniy rahbarlarga suiqasdlar keng tarqalgan“, – dedi axborot boʻlimi boshligʻi Vladimir Legoyda. Oʻsha paytdagi ommaviy axborot vositalari Yakupovning ekstremizmga qarshi faol boʻlgani va radikalizmga qarshilik koʻrsatgan harakatlari sababli hujum sodir boʻlishi mumkinligini aytishgan.
Al-Mehros masjidi

Al-Mehros masjidi  – Tunis poyataxtidagi Madina kvartali sharqida joylashgan kichik masjid.

 Joylashuvi 
Masjid Jemaa Al-Zaytuna koʻchasidagi 1-uyda joylashgan boʻlib, dastlab bu koʻcha Cherkov koʻchasi deb nomlangan.

 Tarixi 
Tarixchi Muhammad Belhodjaning taʼkidlashicha, masjid 1059-1158-yillarda Tunisni boshqargan mahalliy sulola – Xurosoniylar davrida qurilgan. Mamlakat mustaqillikka erishgandan soʻng u qayta taʼmirlangan. Masjid kirish qismida toshlarga oʻyib yozilgan baʼzi kufiy yozuvlar mavjud boʻlibMartijn Theodoor Houtsma, E. J. Brill’s First Encyclopaedia of Islam, 1913-1936, Leyde, Brill, 1987 (lire en ligne archive), p. 967, ular tarixchilarga qurilish davri haqida maʼlumot olish imkonini bergan. Abû al-Abbos Ahmad al-Karuiy (arabcha: أبو العباس أحمد القروي) Al-Zaytuna universitetida taʼlim olgan imomlardan biri boʻlib, u 1855-yilda vafot etgan.

 Galereya 

 

Turkum:Tunisdagi masjidlar
Turkum:11-asr masjidlari
Ilyosbey masjidi

thumb|Ilyosbey masjidi
Ilyosbey masjidi  – Turkiyaning gʻarbiy qismidagi Aydın viloyati, Didim tumani, Milet shahridagi tarixiy masjid. 1403-yilda Turk Menteshe amirligi hukmdori Ilyosbey (1402–1421) tomonidan qurilganarchnet.org.

 Meʼmorchiligi 
Masjid madrasa, diniy taʼlim muassasasi, hamomdan iborat majmua tarkibiga kiradi. Namoz zali diametri gumbaz bilan qoplangan, gʻishtdan yasalgan va usti plitka bilan qoplangan. Gʻishtdan qurilgan minora 1955-yilgi zilzila oqibatida qulab tushgan. Ushbu majmua Milet shahrining arxeologik hududida joylashgan boʻlib, uning yonidan Vizantiya davriga xarobalar topilgan.
thumb|Masjidning tashqi tomoni
Ilyosbey masjidida saljuqiylar meʼmorchiligining koʻplab elementlaridan foydalanilgan. Ushbu meʼmorchilik elementlari turk meʼmorlarini ilhomlantirganÇağaptay, Suna. „FRONTIERSCAPE: RECONSIDERING BITHYNIAN STRUCTURES AND THEIR BUILDERS ON THE BYZANTINE-OTTOMAN CUSP.“ Muqarnas Online, vol. 28, no. 1, BRILL, 2011, pp. 157–93, doi:10.1163/22118993-90000177..

Ilyosbey masjidi Turkiyaning Söke shahridagi eng muhim madaniy maskanlardan biri sifatida tanilganKadioglu, Selma, et al. „Ground Penetrating Radar and Microwave Tomography for the Safety Management of a Cultural Heritage Site: Miletos Ilyas Bey Mosque (turkey).“ Journal of Geophysics and Engineering, vol. 10, no. 6, Dec. 2013, p. 11, doi:10.1088/1742-2132/10/6/064007.. Masjid minorasi barokko uslubida bunyod etilganGoodwin, Godfrey. A History of the Ottoman Architecture. Thames and Hudson, 1971.. Fors madaniyati Ilyosbey masjidining dizayni va qurilishiga, shu jumladan, uning Saljuqiylar uslubida yaratilgan masjid minorasiga ham oʻz taʼsirini koʻrsatganOKane, Bernard. Studies in Persian Art and Architecture. American University in Cairo Press, 1996..

Masjidning oʻziga xosligi unda yunon, rim, vizantiya, saljuqiy va usmoniylar meʼmorchiligi uslublaridan keng foydalanilganidir. Boshqa masjidlar singari uning gumbazi oltin bilan emas, balki mis bilan qoplangan. Shuningdek, uning devorlari qayta ishlatilgan marmar bloklar bilan qoplangan boʻlib, bu unga yanada nafislik va mustahkamlik bagʻishlagan"ILYAS BEY KLLIYESI." ILYAS BEY KLLIYESI, http://www.miletilyasbey.com/# ..

 Galereya 

 

 

 Milet Ilyosbey Külliyesi 
 Archnet

Turkum:Turkiyadagi gumbazli masjidlar
Turkum:Turkiyadagi Saljuqiylar masjidlari
Turkum:Turkiyadagi masjidlar haqidagi chala maqolalar
Fritaun markaziy masjidi

Fritaun markaziy masjidi Syerra-Leonedagi ikkita eng katta masjiddan biridir. U poytaxt Fritaunda joylashgan. Fritaun markaziy masjidining bosh imom-xatibi Shayx Ahmad Tejan Silloh boʻlib, u ham Syerra-Leonedagi Birlashgan Imomlar Kengashining ruhiy rahbari ediIn Sierra Leone, President Koroma Commends Ahmadiyya Muslim Jamaat. Masjidda turli islomiy madaniy tadbirlar ham oʻtkaziladi.

Syerra-Leone prezidentlari anʼanaga koʻra, diniy eʼtiqodidan qatʼi nazar, vaqti-vaqti bilan masjidga tashrif buyurib, musulmonlar namozida ishtirok etishadi. Syerra-Leonening sobiq prezidenti, nasroniy boʻlgan Ernest Bay Koroma bir necha bor markaziy masjidga tashrif buyurgan va namoz oʻqigan Freetown Chief Imam Hosts President Koroma, Others.

 Yana qarang 

 Syerra-Leoneda Islom
 

 

 The Patriotic Vanguard
 Sierra Leone: Sheikh Sillah Prays With Iranʼs Spiritual Leader

Turkum:Syerra-Leonedagi masjidlar
Scott Carson

Scott Paul Carson (1985-yil 3-sentyabrda tugʻilgan) — ingliz professional futbolchisi, APLning „Manchester Siti“ klubi darvozaboni.

2002-yilda „Lids Yunayted“ akademiyasiga qoʻshildi. 2004-yil fevral oyida „Manchester Yunayted“ klubiga qarshi „Lids“ safida toʻliq debyut qildi. 2005-yilning yanvarida 750 ming funt sterling evaziga „Liverpul“ klubiga oʻtdi. Oʻsha yilning oxirida Angliya terma jamoasiga chaqirildi. „Liverpul“ safida 9 ta oʻyinda maydonga tushdi, shu jumladan 2005-yilning aprelida UEFA Chempionlar Ligasi chorak finalida „Liverpul“ „Yuventus“ ustidan gʻalaba qozongan. 2007-2008-yilgi mavsum oxirida „Aston Villa“ klubida ijarada oʻynadi. 2011-yilda Turkiyaning "Bursaspor" klubiga oʻtgan. Carson 2019-yilning avgust oyida Ederson va Claudio Bravo bilan birga Premyer-liganing oʻsha vaqtdagi chempioni – „Manchester Siti“ klubiga ijara asosida qoʻshildi. 2021-yilda „Manchester Siti“ bilan doimiy asosda shartnoma imzoladi.

 

 

Profil Manchester City F.C. saytida
Profil Liverpool F.C. saytida

Turkum:Yashayotgan insonlar
Turkum:Angliyalik erkak futbolchilari
Turkum:Erkak futbol darvozabonlari
Category:Workington A.F.C. futbolchilari
Category:Leeds United F.C. futbolchilari
Category:Liverpool F.C. futbolchilari
Category:Sheffield Wednesday F.C. futbolchilari
Category:Charlton Athletic F.C. futbolchilari
Category:Aston Villa F.C. futbolchilari
Category:West Bromwich Albion F.C. futbolchilari
Category:Bursaspor futbolchilari
Category:Wigan Athletic F.C. futbolchilari
Category:Derby County F.C. futbolchilari
Category:Manchester City F.C. futbolchilari
Turkum:Angliya Premyer-ligasi futbolchilari
Turkum:Angliya futbol ligasi futbolchilari
Turkum:Turkiya Super Ligasi futbolchilari
Turkum:UEFA Chempionlar ligasida gʻolib boʻlgan futbolchilar
Turkum:Angliya milliy futbol terma jamoasi erkak futbolchilari
Turkum:FIFA Jahon chempionati 2006 oʻyinchilari
Turkum:Angliyalik muhojir erkak futbolchilar
Turkum:Turkiyadagi muhojir erkak futbolchilar
Melmli masjidi

Melmli masjidi  – Tunis poytaxtidagi Madina kvartalining shimolida joylashgan masjid.

 Joylashuvi 
Masjid binosi Pacha koʻchasidagi 93-uyda joylashgan.

 Etimologiyasi 
Masjid oʻz nomini uning asoschisi, davlat arbobi va Hammuda Poshoning Yevropadagi vakili boʻlgan bosh hamba Sulaymon Melmli (arabcha: سليمان ململي) ismidan olgan. U 1823-yilda vafot etgan.

 Tarixi 
Masjid binosi Husayniylar davrida qurilgan.

 Galereya 

 

 

 

Turkum:Tunisdagi masjidlar
Jahrom jome masjidi

Jahrom jome masjidi — Eronning Fors ustoni Jahrom shahrida joylashgan masjid. Saljuqiylar sulolasi davrida qurilgan.
 

Turkum:Eron milliy asarlari
Turkum:Saljuqiylar masjidlari
Turkum:Jahromdagi masjidlar
Mnarani xarobalari

Mnarani xarobalari Keniyaning Kilifi okrugidagi Mnarani hududi yaqinida joylashgan ikkita masjid qoldiqlaridir. 1XV asrga oid masjidlar janubiy tomondan Kilifi Creekga qaragan qoyada joylashganMnarani , National Museums of KenyaJames Kirkman, Mnarani of Kilifi: The Mosques and Tombs, Ars Orientalis, Vol. 3, (1959), pp. 95-112. Yodgorlikdagi aholi punkti XIV asrga tegishli bo‘lib, bu yerda bir qator qabrlar ham mavjud.
 

Turkum:Keniyadagi masjidlar
Turkum:15-asr masjidlari
Kileci masjidi

Kileci masjidi  – Turkiyaning Akshehir shahridagi kichik tarixiy masjid. XIII asrda Koʻniya sultonligi davrida qurilgan, biroq bino qurilishining aniq sanasi va kim tomonidan bunyod etilganligi maʼlum emas.

Arab tilidan farqli oʻlaroq turk tilida mescit soʻzi faqat kichik masjidlarga ishora qiladiIslam Encyclopaedia .

 Joylashuvi 
Kileci masjidi Konya viloyatining Akshehir ilchesida (tuman) joylashgan.

 Meʼmorchiligi 
Masjid hududida ishlatilgan ustunlar qadimgi Vizantiya imperiyasi binosidan olingan qurilish materiallaridan yigʻilganSeljukid architecture page . Namozxona ilk marta qurilgan vaqtda u yerda minbar yoki mehrob boʻlmagan. Masjidning asl gumbazi boʻron paytida buzib tashlangan, keyinchalik yogʻoch tom bilan almashtirilgan. 2007-yilda amalga oshirilgan restavratsiya jarayonida masjidda zamonaviy yangi gumbaz qurilgan.

Masjiddagi maʼlumotlarga koʻra, binoning asl yogʻoch eshiklari hozirda Konyadagi Sohip Ota muzeyida namoyish etilmoqda. Binoning hozirgi eshiklari esa ularning nusxasi hisoblanadi.

 

Turkum:Turkiyadagi gumbazli masjidlar

Turkum:Koordinatalar Vikimaʼlumotlarda
Turkum:Turkiyadagi minorali masjidlar
Turkum:Turkiyadagi Saljuqiylar masjidlari
Mnarani

Mnarani – Keniyaning sobiq Sohil viloyatida joylashgan Kilifi okrugidagi aholi punkti. U Kilifi soyining boʻyida, Kilifi shahridan janubda joylashgan boʻlib, unga Kilifi koʻprigidan oʻtib borish mumkin. Mnarani Kilifi Shimoliy sub-okrugidagi yettita okrug kengashi palatalaridan biri hisoblanadi.

Mnarani xarobalari Mnarani shahrida joylashgan boʻlib, yodgorlik ikkita eski masjid (eng qadimiysi 1425-yilda qurilgan) va bir nechta qabrlardan iborat. Mnarani shahrida baliqchilar uchun alohida maydoncha ham mavjud. Qirgʻoq boʻylab plyaj kurortlari qurilgan.
 

Turkum:Suaxili madaniyati
Shayx Husayn Zokiriy

Shayx Muhammad Husayn Zokiriy (taxminan 1940-yil – 2016-yil 28-iyul)— Hindistonning Kashmir viloyatidagi Kargil shahri islom dini olimi va Imom Xumayniy yodgorlik jamgʻarmasi asoschisi. Zokiriyga Eron Islom inqilobi va uning asoschisi Oyatulloh Ruhulloh Xumayniy kuchli taʼsir koʻrsatgan. 1989-yilda Zokiriy Oyatulloh Xumayniy nomidagi tashkilotni taʼsis etgan va u nafaqat taʼlim va ijtimoiy sohalarda muhim rol oʻynagan, balki davlatning eng eʼtiborsiz mintaqasi siyosatiga yangi yoʻnalish va maʼno bagʻishlagan. Zokiriy koʻplab kitob va sheʼriy toʻplamlar nashr etgan taniqli shoir va olim ham boʻlgan.

 Tavalludi 

Shayx Zokiriy taxminan 1940-yilda Kargildagi Bogʻi Xumanida oʻrtahol oilada tugʻilgan.

 Faoliyati 

Shayx Husayn Zokiriy uyda asosiy taʼlimni olganidan soʻng islom ilmlarini oʻrganish uchun Iroqning Najaf shahriga joʻnab ketgan. U 1971-yilda Kargilga qaytib kelgan va 1973-yilda bolalarga asosiy islomiy taʼlim beradigan „Anjuman-e-Muin-e-Islam“ diniy tashkilotini tuzgan. Shuningdek, Zokiriy ayollar va ularning huquqlari bilan bogʻliq turli masalalarni ham himoya qilgan. 1989-yilga kelib, Zokiriyning koʻplab izdoshlari boʻlgan va Oyatulloh Xumayniy nomidagi tashkilotga asos solgan. Bu nafaqat taʼlim va ijtimoiy sohalarda muhim rol oʻynagan, balki davlatning eng eʼtiborsiz mintaqasi siyosatiga yangi yoʻnalish va maʼno ham bergan. Shuningdek, u Kargil bolalariga zamonaviy taʼlim-tarbiya berish uchun viloyat boʻylab maktablar tarmogʻini ochishda katta hissa qoʻshgan.

 Vafoti 

Shayx Husayn Zokiriy 2016-yil 28-iyulda qisqa muddatli kasallikdan soʻng 76 yoshida vafot etgan. Butun Kargil bozori yopilgan va 20000 dan ortiq odam Kargildagi Husayniy maydoniga yigʻilgan, u yerda Hujjatul Islom Val Muslimin Shayx Muhammad Mohaqiq tomonidan uning janoza marosimi oʻtkazilgan.
 

Turkum:2016-yilda vafot etganlar
Turkum:1940-yilda tugʻilganlar
Jajrom jome masjidi

Jajrom jome masjidi — Eronning Shimoliy Xuroson ustoni Jajrom shahrida joylashgan masjid. Milodiy 10 yo 11-asrda qurilgan.
 

Turkum:Eron milliy asarlari
Turkum:Erondagi shia masjidlari
Muhammad al-Taniy masjidi

Muhammad al-Taniy masjidi  – Somalining Mogadisho shahridagi oʻrta asrlarda Hamar Veyne tumanida qurilgan masjid.

 Tuzilishi 
Xamar Vayn jome masjidiga yaqin joylashgan Muhammad al-Taniy masjidining mehrobidagi sheroziy uslubidagi yozuvlar uning qadimiyligidan dalolat beradi. Aydarus Sharif Ali oʻzining „Bugʻyat al-amal fi tarix as-sumal“ kitobida yozishicha, hijriy 604-yilda Muhammad Ali ismli kishi Misrdan Mogadishoga kelib, shahar hokimi boʻlgan. Uning hukmronligi davrida quyidagi masjidlar barpo etilgan: Muhammad al-Avval (yaʼni Muhammad Birinchi) masjidi (mahalliy aholi uni Jamoa Xamar Vayn deb ataydi), Muhammad al-Taniy (Muhammad Ikkinchi) masjidi va Arbaʼ Rukun (toʻrt burchakli) masjidi. Aydarusning taʼkidlashicha, bu masjidlarning soʻnggisi – Arbaa Rukun masjidi – hijriy 667-yilda (milodiy 1269-yilda) qurib bitkazilgan.
 Yana qarang 

 Adayga masjidi
 Arbaa Rukun masjidi
 Faxriddin masjidi
 Jome masjidi (Shingani)

 

Turkum:Somalidagi masjidlar
Banu Adiy

Banu Adiy (arabcha: بنو عدي) – Adiy ibn Kaʼbdan kelib chiqqan Quraysh qabilasining bir urugʻi. Banu Adiy vakillari Badr jangida oldingi qoʻshin tarkibiga kirgan va Qurayshga qoʻshilmagan.

 Maʼlum aʼzolar 
Urugʻ aʼzolari quyidagilar:

 Umar ibn al-Xattob, ikkinchi xalifa;
 Zayd ibn al-Xattob (632-yilda vafot etdi): Muhammadning sahobasi va Umarning ukasi;
 Saʼid ibn Zayd (671-yilda vafot etgan): Muhammadning sahobasi;
 Zayd ibn Amr (605- yilda vafot etgan) – slomdan oldin Makkada yashagan va Saʼid bin Zaydning otasi boʻlgan monoteizm vakili;
 Xattob ibn Nufayl: Xalifa Umarning otasi;
 Fotima bintu al-Xattob;
 Zayd ibn Umar: Umarning oʻgʻli;
 Abdulloh ibn Umar: Xalifa Umarning oʻgʻli;
 Hafsa bintu Umar: Muhammadning ayoli;
 Shifaʼ bintu Abdulloh: yagona savodli ayol sahoba;
 Osim ibn Umar: tobein boʻlgan va Umarning oʻgʻli;
 Salim ibn Abdulloh (728 yilda vafot etgan): tobein, olim va hadis roviysi. U Umarning nevarasi edi;
 Umar ibn Ibrohim ibn Voqid al-Umariy – 813-yildan 814-yil oʻrtalariga qadar Abbosiy xalifatining Yamandagi amiri;
 Abu Turob az-Zohiriy: Hindistonda tugʻilgan arab-hind avlodidanIntroduction of ʻAbd al-Karīm ibn ʻAbd Allāh ʻAbd al-Karīm to Abū Turāb al-Ẓāhirī, 1343-1423 H/1923-2002 M : ṣafaḥāt min ḥayātih-- wa-taʼammulāt fī adabih. Riyadh: Maktabat al-Malik Fahd al-Waṭanīyah, 2008.;
 Barra bintu Avf: Barra bintu Abduluzzoning ona tomonidan buvisi va Muhammadning ajdodlaridan boʻlgan katta buvisi.

 Yana qarang 

 Umarning oilasi
 

Turkum:Quraysh
Turkum:Adnoniylar
Albaniya 2024-yilgi Yozgi Olimpiada oʻyinlarida

Albaniya 2024-yilgi Yozgi Olimpiada oʻyinlarida 8 nafar sportchilar bilan 4 sport turi boʻyicha ishtirok etdi.

 Sportchilar 
Quyida Olimpiada oʻyinlariga yoʻllanma qoʻlga kiritgan sportchilar soni boʻyicha maʼlumot keltirilgan.
Sport turiErkaklarAyollarJami sportchiKurash303Suzish112Yengil atletika112Oʻq otish011Jami235

 Medallar 
 Bronza№SportchilarSport turi (yoʻnalishi)Sana 1
 Chermen Valiev
 17px Erkin kurashi (erkaklar, 74 kg)
 10-avgust 2
 Islam Dudaev
 17px Erkin kurashi (erkaklar, 65 kg)
 11-avgust

 

 
 Albaniya XOQ rasmiy sayti

Turkum:2024-yilgi Yozgi Olimpiada oʻyinlarida mamlakatlar
Turkum:Albaniya Olimpiada oʻyinlarida
Zayd al-Xoyr

Zayd al-Xoyr (arabcha: زيد الخير) – tayy qabilasining boshligʻi boʻlib, u Islomni qabul qilgan va sahobalardan biri boʻlgan.

 Hayoti 

Zayd al-Xoyrning asl ismi Zayd al-Xoyl ibn Muhalhil. U oʻsha paytda Najdda yashagan tayy qabilasidan boʻlgan. Zaydning oldingi „al-Xayl“ ismi oʻziga tegishli boʻlgan koʻp sonli otlarni bildirgan boʻlsa, yangi „al-Xoyr“ nomi Islomni qabul qilgani uchun Alloh taoloning unga bergan marhamatiga ishora qilgan. Zaydning Mixnaf va Horis ismli ikki oʻgʻli boʻlib, ular ham musulmon boʻlgan.

631-632-yilda (hijriy 10-yilda) Zayd al-Xoyl tayy qabilasi boshligʻi sifatida Muhammad bilan uchrashish va oʻsha paytda tarqalib borayotgan Islom haqida soʻrash uchun Madinaga vakillar yuborgan. Muhammad Zaydning fazilatlaridan taʼsirlangani va yuborgan vakillari ham islomni qabul qilganidan soʻng Zayd al-Xoyl oʻz ismini Zayd al-Xoyrga oʻzgartirgan. Biroq, ushbu vakil aʼzolaridan biri Zurr ibn Sadus islom dinini qabul qilishni rad etgan va keyinchalik Vizantiya Suriyasiga qochib ketgan.

 Vafoti 

Zayd Madinadan Najdga qaytayotganida isitma kasalligi bilan ogʻrib qolgan va u Najd yaqinidagi daryo boʻyida turganida vafot etgan . Uning vafoti qabilasiga maʼlum boʻlgan paytda, Zaydning butparast xotini Zayd ibn Xoyrning kitoblarini olib, yoqib yuborgan.
 

Turkum:631-yilda vafot etganlar
Turkum:Sahobalar
Muhammad V masjidi (Tanjer)

Muhammad V masjidi 1983-yilda qurib bitkazilgan Marokashning Tanjer shahridagi katta masjid.

U oʻsha paytdagi Marokash valiahd shahzodasi Muhammad, hozirgi Qirol Muhammad VI tashabbusi bilan qurilgan va va 1947-yilda Tanjerda tarixiy nutq soʻzlagan bobosi Muhammad V sharafiga nomlangan.

Masjid majmuasi, shuningdek, mintaqaviy Ulamolar kengashi, Ibn Atiya al-Andalusiy nomidagi ilohiyot instituti va maktab-internati, Marokash Habuz va Islom ishlari vazirligining mahalliy delegatsiyasi va kutubxonani oʻz ichiga oladi.

 Yana qarang 

 Lalla Abla masjidi
 Muhammad V maqbarasi
 Marokashdagi masjidlar roʻyxati
 

Turkum:Marokashdagi masjidlar
Zayd ibn ad-Dasinna

Zayd ibn ad-Dasinna (arabcha: زيد بن الدثنة) – paygʻambar Muhammadning sahobasiMubarakpuri, The sealed nectar: biography of the Noble Prophet, pp. 350-351.. U ar-Roji yurishi paytida oʻldirilgan. 625-yildaMubarakpuri, The Sealed Nectar, p. 187. (online) baʼzi kishilar Muhammaddan Islomni oʻrgatish uchun oʻqituvchilar yuborishini soʻragan. Biroq, bu erkaklar Xolid bin Sufyon Muhammadning tarafdorlari tomonidan oʻldirilgani uchun qasos olmoqchi boʻlgan va musulmonlarni qatl qilishgan.

Musulmon olimi Safiur Rahmon Muborakpuriyning fikriga koʻra, Zayd ibn ad-Dasinnani Safvon ibn Umayya sotib olgan va u Zayd ibn al-Dasinnani otasini oʻldirgani uchun qatl qilganMubarakpuri, The sealed nectar: biography of https://uz.wikipedia.org/w/index.php?title=Zayd_ibn_ad-Dasinnah&action=submit&veswitched=1#the Noble Prophet, pp. 350-351..

 Yana qarang 

 Muhammadning janglari roʻyxati
 

Turkum:Oʻlgan yili nomaʼlum boʻlgan kishilar
Turkum:Sahobalar
Turkum:Tugʻilgan yili nomaʼlum boʻlgan kishilar
Kabir Neyriz jome masjidi

Kabir Neyriz jome masjidi — Eronning Neyriz shahristoni Neyriz shahrida joylashgan masjid. Saljuqiylar sulolasi davriga tegishli.
 

Turkum:Eron milliy asarlari
Turkum:Saljuqiylar masjidlari
Turkum:Erondagi shia masjidlari
Zagan posho masjidi

left|thumb|Zagan posho masjidi gumbazi
left|thumb|Zagan posho masjidi
Zagan posho masjidi  – Turkiyaning shimoli-gʻarbiy qismidagi Baliqesir shahridagi tarixiy masjid. 1923-yilda Mustafa Kemal Atatürkning mashhur „Baliqesir xutba“si oʻqilgan joy sifatida tanilgan.

Masjid 1461-yilda Usmoniylar davlati harbiy qoʻmondoni, asli alban boʻlgan sadri aʼzam Zagan posho tomonidan qurdirilgan. Masjid shahar markazida, Mustafo Faqih mahallasida joylashgan bu maqbara va hammomdan iborat majmuaning bir qismi hisoblanadi. 1897-yilda vayron boʻlgan masjid va qabr 1908-yilda mutasarrif (hokim) Ömer Alibey tomonidan qayta tiklangan.

Bino Baliqesirdagi eng katta masjid hisoblanadi. Kvadrat reja asosidagi ushbu masjid yoʻnilgan toshdan qurilgan. Masjidning bitta asosiy va toʻrtta yon gumbazi mavjud. Masjidga shimol, gʻarb va sharq tomonda joylashgan yogʻoch eshiklar orqali kiriladi. Masjid minorasi binoning shimoli-gʻarbiy burchagida joylashgan. U Balikesirning nufuzli oilalaridan biri boʻlgan Arabachioʻgʻullari sulolasidan Hoji Hofiz Afandi tomonidan hadya qilingan. Hovlida ikkita shodirvon va bitta maqbara mavjud.

1923-yil 7-fevralda Turkiyaning mustaqillik urushi tugaganidan koʻp oʻtmay (1919-yil 19-may – 1922-yil 11-oktabr) Baliqesirga tashrifi chogʻida oʻsha paytda Gʻozi Mustafo Kamol posho nomi bilan mashhur boʻlgan Mustafa Kemal Atatürk masjidda xutba oʻqigan.

 

Turkum:Turkiyadagi gumbazli masjidlar
Turkum:Koordinatalar Vikimaʼlumotlarda
Turkum:Turkiyadagi minorali masjidlar
Turkum:Turkiyadagi Usmoniylar masjidlari